Mohammed Adamu Ramadan

Wɔatwerɛ nsɛm wei ɛwɔ Asante kasa mu

Mohammed Adamu Ramadan (wɔwoo no 3 Kotonimma 1975) yɛ Ghana amanyɔni. Ɔyɛ Ɔman Demokrasi Mmarahyɛ Badwani (National Democratic Congress). Ɔyɛ mmarahyɛbadwani ma Adenta Mmrahyɛbadwam mpɛsoa. Ɔyɛ amanyɔni Ahmed Ramadan babarima ne Samira Bawumia ɔyɛ Ghana Awuraa a ɔtɔ so mmienu (Second Lady of Ghana) no nuabarima panin (elder brother).

 Ne mmofraase abrabɔ ne nhomasua 
Wɔwoo Mohammed Adamu Ramadan wɔ Kotonimma bosome da a ɛtɔ so mmiɛnsa (3) afe 1975. Ofiri Ashalley Botwe wɔ Greater Accra Mantam mu. Ɔwɔ Bachelor’s abodiin krataa wɔ Adwumayɛ ho nhyehyɛe mu (bachelor's degree of Business Administration), master’s abodiin krataa wɔ Adwumayɛ ho nhyehyɛe mu (Master's degree in Business Administration) a ne ho akokwaw wɔ Sikasɛm mu (specialization in Finance). Ɔsan nso wɔ Master of Arts abodin krataa wɔ Sikasɛm ho nhyehyɛe sohwɛ mu (Master of Arts in Economic Policy Management).

 Adwuma 
Ramadan yɛ Ɔboafoɔ Titiriw ne ɔmampanyin adwumayɛfoɔ wɔ Flagstaff Fie (Flagstaff House) wɔ kan Ɔmampanyin John Mahama berɛ mu.

 Amanyɔsɛm 

 Mmarahyɛ Badwa no mu mmɔdenbɔ 
Wɔ afe 2016 Mmarahyɛ Badwa abatoɔ mu no Ramadan gyinaa Ɔman Demokrasi Mmarahyɛ Badwani (National Democratic Congress) akyi wɔ Adenta Mmrahyɛbadwam mpɛsoa mu na odii nkoguo wɔ Ɔman Ho Dɔ Kuw Foforɔ (New Patriotic Party) no Yaw Buaben Asamoa Anim. Asamoa nyaa amba 33,952 a egyina hɔ ma 50.64% sɛ Ramadan abatoɔ 32,588 a ɛyɛ 48.61%. Ɔsan gyinaa primaries maa NDC na odii nkonim de gyinaa wɔn ananmu wɔ 2020 Abatoɔ no mu. Odii nkonim wɔ kan Ɔsoafoɔ a ɔhwɛ Bɔbeasu, Mmofra ne Asetra mu Ahobammɔ so (former Minister for Gender, Children and Social Protection), Nana Oye Lithur so. Odii nkonim denam amba 730 a onyaeɛ tiaa ne amba 558 a ɔde too dwa sɛ odii nkonim no so.

Wɔ ne mmɔdenbɔ a ɛtɔ so mmienu (2) sɛ ɔbɛdi nkonim wɔ Adenta Mmrahyɛbadwam mpɛsoa atenaeɛ no mu no, odii nkonim wɔ mmarahyɛbadwni a odii tumi mprempren Yaw Buaben Asamoah a ɔne no sii akan wɔ afe 2016 abatoɔ no mu no, Otumi nyaa amba 63,436 a ɛgyina hɔ ma 55.9% sene abatoɔ 49,255 a ɛgyina hɔ ma 43.4% wɔ ɔno so.

 Mmarahyɛbadwani 
Mohammed Adamu Ramadan kaa ntam sɛ Mmarahyɛbadwani a ogyina Adenta Mmrahyɛbadwam mpɛsoa ananmu wɔ Mmarahyɛ Badwa a ɛtɔ so awɔtwe (8) a ɛwɔ Ghana Amansin a ɛtɔ so anan (4)  mu wɔ Ɔpɛpɔn bosome da a ɛtɔ so nson (7) afe 2021 mu. Ɔsom sɛ Mmarahyɛ Badwa no Akwahosan boayikuw (Health committee) ne Adwumayɛ Boayikuw (Business Committee) no muni.

 N'abrabɔ mu nsɛm 
Ɔyɛ Ahmed Ramadan a na ɔyɛ Nnipa Ɔman Nhyiam guamtrani (former chairman of People's National Convention - PNC) ne Ghana Awuraa a ɛtɔ so abien (Ghana's Second Lady) Samira Bawumia nuabarima panyin no ba a odi kan. Ɔyɛ Nkramoni a ɔyɛ ɔhokafo. Ansa na ɔrekɔ amanyɔsɛm mu no, ɔne kan ɔman wimhyɛn adwumayɛkuw Ghana Airways ne Ghana International Airlines yɛɛ adwuma.

 Ntotoho 

Nkyekyεmu:Ghana mmrahyɛbadwafoɔ 2021-2025